Odavate ühiselamute kõrval on ülikoolilinnakus ka väga kalleid hooneid, kus  hinnad ja teenindus on võrreldavad korralike hotellidega. Näiteks elavad seal väga laialt Venemaa võimuladviku võsukesed, kes on stipendiumi saanud tänu tutvustele. Kui ühel neiul 5000 dollarit ära varastati, ei teinud ta teist nägugi, marssis panka, võttis uue rahapaki ja elas aga luksusühiselamus edasi. Nii mõnelegi kaastudengile on aga viis dollaritki suur raha - selle eest saab ülikooli sööklas kümme korda kõhu täis.